มือดังมาครบ
เวียนมาบรรจบ ครบวงรอบอีกครั้งแล้ว,สำหรับการแข่งขันแบดมินตัน รายการใหญ่ ประจำปี เอสซีจี ออลไทยแลนด์ แบดมินตัน แชมเปียนชิป 2018 หรือเอสซีจี แบดมินตันชิงชนะเลิศแห่งประเทศไทย ประจำปี 2561 ชิงถ้วยพระราชทานสมเด็จพระเจ้าอยู่หัว มหาวชิราลงกรณ บดินทรเทพยวรางกูร พร้อมเงินรางวัลรวมสูงถึง 1,020,000 บาท,โดยฝ่ายจัดการแข่งขัน ยังมุ่งเน้นให้การแข่งขันครั้งนี้ เป็นการส่งเสริม ให้โอกาส และพัฒนาศักยภาพนักตบลูกขนไก่ไทย ก่อนที่จะต่อยอดไปสู่รายการระดับนานาชาติต่อไป,ศึกแห่งศักดิ์ศรีครั้งนี้ เป็นแมตช์ระดับประเทศที่มีถ้วยพระราชทาน คะแนนสะสม และเงินรางวัล ซึ่งดึงดูดนักตบลูกขนไก่ระดับหัวกะทิของประเทศ ให้หลั่งไหลเข้ามาประชันฝีไม้ลายมืออย่างคับคั่ง,เพื่อสร้างสถิติจารึกชื่อในฐานะแชมป์ประเทศไทย ทั้งจากทีมชาติรุ่นใหม่ รุ่นเก่า มือเก๋า มือเต็ง รวมถึงเยาวชนดาวรุ่งหลายคนที่ล้วนใฝ่ฝัน,ไม่เพียงแค่อยากไปให้ถึงตำแหน่งแชมเปียน เท่านั้น แต่การได้เผชิญหน้ากับคู่แข่งในระดับทีมชาติ ถือเป็นโอกาสอันดีที่จะได้สร้างชื่อ และพัฒนาฝีมือของตัวเองให้ดียิ่งขึ้นๆ,แน่นอนว่า เมื่อตรวจสอบรายชื่อนักกีฬา มือต้นๆของประเทศ ต่างเข้าร่วมชิงชัยพร้อมหน้า,นำโดยคู่ผสมสุดแกร่ง ปอป้อ ทรัพย์สิรี แต้รัตนชัย กับ บาส เดชาพล พัววรานุเคราะห์ คู่แชมป์เก่า ขณะที่ บาส เดชาพล ยังจับคู่กับ สกาย กิตตินุพงษ์ เกตุเรน คู่แชมป์เก่าชายคู่ ปี 2559 ลงสนาม,รวมถึง กัน กันตภณ หวังเจริญ แชมป์ชายเดี่ยวปีที่แล้ว ร่วมด้วย เพชร โฆษิต เพชรประดับ รองแชมป์ชายเดี่ยว ปี 2554 ไบรท์ สัพพัญญู อวิหิงสานนท์ แชมป์ชายเดี่ยวปี 2554 และรองแชมป์ล่าสุดปี 2560,นอกจากนี้ ยังมี หมิว พรปวีณ์ ช่อชูวงศ์ แชมป์หญิงเดี่ยว 2 สมัย แน๊ต ณิชชาอร จินดาพล รองแชมป์หญิงเดี่ยว ปี 2554-2556 และ กิ๊ฟ จงกลพรรณ กิติธรากุล กับ วิว รวินดา ประจงใจ คู่แชมป์เก่าหญิงคู่ ปี 2558,เรียกว่า มือดังมากันครบ มีดีกรีพ่วงท้ายกันทั้งนั้น,แฟนกีฬาตบลูกขนไก่ ถ้ามีโอกาสสามารถแวะเวียนไปชมกันได้ที่ศูนย์การค้าเซ็นทรัลพลาซา แจ้งวัฒนะ ระหว่างวันที่ 2-7 ต.ค.นี้,วันที่ 2 ต.ค. รอบคัดเลือก เริ่ม 11.00 น. วันที่ 3 ต.ค. รอบคัดเลือก เวลา 12.00 น. วันที่ 4 ต.ค. รอบคัดเลือก เริ่ม 12.00 น. วันที่ 5 ต.ค. รอบก่อนรองชนะเลิศ เวลา 13.00 น. วันที่ 6 ต.ค. รอบรองชนะเลิศ เริ่ม 13.00 น. และวันที่ 7 ต.ค. รอบชิงชนะเลิศ เวลา 13.00 น.,ดูฟรี ไม่มีค่าใช้จ่ายแต่อย่างใด,ฟ้าคำราม
การแข่งขันแบดมินตัน รายการใหญ่ ประจำปี เอสซีจี ออลไทยแลนด์ แบดมินตัน แชมเปียนชิป 2018 หรือเอสซีจี แบดมินตันชิงชนะเลิศแห่งประเทศไทย ประจำปี 2561
เรียงหน้าชน,ฟ้าคำราม,แบดมินตัน,เอสซีจี,ชิงชนะเลิศ